Diari Oficial de la Generalitat Valenciana


Sumari del DOGV 4194, del 20-02-2002 (2002/1159)

Notificació al senyor José A. Solsona Ibáñez. Recurs número R-315/2001.
-----------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1159


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José A. Solsona Ibáñez. Recurs número R-315/2001. [2002/Q1159]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor José A. Solsona Ibáñez, carrer de Michalouce, 3, 3r B (12095 Vila-real), la resolució del recurs d'alçada amb el número de referència interna R-315/2001.
  
Resolució
  
Examinat el recurs d'alçada formulat pel senyor José Antonio Solsona Ibáñez, el senyor Francisco Sánchez Gurillo i el senyor Carlos Velasco Escribá contra la Resolució del Servei Territorial d'Arquitectura i Habitatge de Castelló, en l'expedient de construcció número 12/1G/0018/1997 (F-60/2001).
  
Antecedents de fet
  
1. El senyor Antonio Solsona Ibáñez, el senyor Carlos Velasco Escribá i el senyor Francisco Sánchez Gurillo, en qualitat de propietaris dels habitatges de protecció oficial situats a Vila-real, carrer de Michalouce, número 3, 1r B i 3r B, i carrer d'Alfons el Magnànim, número 12, 4t B, van presentar l'escrit de denúncia davant del Servei Territorial d'Arquitectura i Habitatge de Castelló, per deficiències constructives consistents: la porta del garatge es queda bloquejada, falta la construcció d'un mur de delimitació, falta zona enjardinada, la porta d'accés al terrat està defectuós i deficiències en els calfadors, per la qual cosa es va enviar un perit del dit organisme i s'emeté l'informe corresponent.
  
2. El cap del servei territorial va dictar resolució en què acordava la no procedència de la incoació d'expedient sancionador i l'arxiu de les diligències, ja que no constituïen els fets denunciats deficiències greus.
  
3. Contra la dita resolució interposen recurs d'alçada, el senyor José Antonio Solsona Ibáñez, el senyor Francisco Sánchez Gurillo i el senyor Carlos Velasco Escribá amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV número 3.798, de 21 de juliol).
  
2. El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
3. El recurs ha de ser desestimat ja que l'arxiu de les diligències es produeix objectivament en base a un informe del perit del Servei Territorial d'Arquitectura i Habitatge de data 11 de juliol de 2001, en el qual es fa constar que: «...No resulta de l'entitat o transcendència (els defectes relacionats en les denúncies) que permeten qualificar-les com a vicis o defectes greus que afecten l'edificació o habitabilitat dels habitatges.», la qual cosa significa que no procedeix integrar les deficiències denunciades dins del concepte de greus que estableix l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, perquè puga tipificar-se com a infracció i en conseqüència s'incoara expedient sancionador.
  
Procedeix mantindre a més el dit criteri tenint en compte que la jurisprudència del Tribunal Superior en la interpretació que fa de l'article 1591 del Codi Civil sobre defectes de construcció greus, ve referida a aquells que si no s'esmenaren podrien esdevindre en la denominada ruïna funcional de l'immoble, i s'entén com a tal aquella que faça témer la pèrdua de l'immoble o el faça inútil per a la finalitat que li és pròpia, així com altres vicis que per excedir de les imperfeccions corrents configuren una violació contractual o incidisquen en l'habitabilitat de l'edifici. Així les sentències del Tribunal Superior de 02.03.1994, 07.02.1995, 30.01.1997 i 21.09.1999, entre altres.
  
Per la qual cosa la resolució del Servei Territorial d'Arquitectura i Habitatge ha de confirmar-se.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor José Antonio Solsona Ibáñez, el senyor Francisco Sánchez Gurillo i el senyor Carlos Velasco Escribá, contra la Resolució del Servei Territorial d'Arquitectura i Habitatge de Castelló, de data 12 de juliol de 2001, que queda confirmada.
  
Contra aquesta resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
València, 15 de novembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports